LIITE I

Jos määräaikaa, jonka kuluessa tulliviranomaisten on määrä toteuttaa toimia, halutaan pidentää, toimivaltaisen tullin yksikön on vastaanotettava tätä koskeva pyyntö viimeistään 30 työpäivää ennen voimassaolon päättymispäivää.

— kantamaan vastuun asetuksen (EU) N:o 608/2013 28 artiklassa säädetyin edellytyksin ja maksamaan asetuksen (EU) N:o 608/2013 29 artiklassa tarkoitetut kustannukset.

— toimittamaan tämän hakemuksen myöntäneelle toimivaltaiselle tullin yksikölle asetuksen (EU) N:o 608/2013 6 artiklan 3 kohdan g, h tai i alakohdassa tarkoitettujen tietojen päivitykset, joilla on merkitystä tulliviranomaisten analyysille ja tätä hakemusta koskevan teollis- ja tekijänoikeuden loukkaamisvaaran arvioinnille.

Henkilötietojen suojaaminen ja toimintahakemusten käsittelyn keskustietokanta.

Kun Euroopan komissio käsittelee tässä toimintahakemuksessa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001. Kun jäsenvaltion toimivaltainen tulliviranomainen käsittelee tässä toimintahakemuksessa olevia henkilötietoja, sovelletaan kansallisia määräyksiä, joilla direktiivin 95/46/EY säännökset siirrettiin osaksi kansallista lainsäädäntöä.

Toimintahakemuksessa olevien henkilötietojen käsittelyn tarkoituksena on mahdollistaa, että unionin tulliviranomaiset voivat valvoa teollis- ja tekijänoikeuksia 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 608/2013 mukaisesti.

Keskustietokannassa olevien tietojen käsittelystä vastaa kansallinen toimivaltainen tullin yksikkö, johon hakemus jätettiin. Luettelo toimivaltaisista tullin yksiköistä julkaistaan komission verkkosivustolla:

http://ec.europa.eu/taxation_customs/customs/customs_controls/counterfeit_piracy/right_holders/index_en.htm

Jäsenvaltioiden tulliviranomaiset ja komission virkamiehet voivat tutustua kaikkiin tässä hakemuksessa oleviin henkilötietoihin käyttäjätunnuksella/salasanalla.

Rajoitetun käsittelyn piiriin kuuluviin henkilötietoihin voivat tutustua ainoastaan hakemuksen kohdassa 6 mainitut jäsenvaltioiden tulliviranomaiset käyttäjätunnuksella/salasanalla.

Asetuksen (EU) N:o 608/2013 22 artiklan mukaisesti komissio ja jäsenvaltioiden tulliviranomaiset voivat vaihtaa hakemuksessa olevia henkilötietoja ja muita tietoja kolmansien maiden asiaankuuluvien viranomaisten kanssa teollis- ja tekijänoikeuksia loukkaavien tavaroiden kansainvälisen kaupan lopettamiseksi, sanotun kuitenkaan rajoittamatta unionin tietosuojasäännösten soveltamista.

Kentät, joihin on merkitty "*", on pakko täyttää, ja vähintään yksi kentistä, joihin on merkitty "+", on pakko täyttää. Jos pakollisia tietoja ei ole annettu, hakemus hylätään.

Tietojen kohteella on oikeus tutustua itseään koskeviin, keskustietokannassa käsiteltäviin henkilötietoihin ja tarvittaessa oikeus oikaista tai poistaa niitä tai estää niihin tutustumisen asetuksen (EY) N:o 45/2001 mukaisesti tai sellaisten kansallisten määräysten mukaisesti, joilla direktiivin 95/46/EY säännökset siirrettiin osaksi kansallista lainsäädäntöä.

Kaikki tutustumis-, oikaisu-, poisto- tai estämisoikeuden harjoittamista koskevat pyynnöt on toimitettava toimivaltaiselle tullin yksikölle, johon hakemus jätettiin ja joka käsittelee nämä pyynnöt.

Henkilötietojen käsittelyä teollis- ja tekijänoikeuksien valvontaa varten koskevien kaikkien pyyntöjen oikeusperusta on teollis- ja tekijänoikeuksien tullivalvonnasta 12 päivänä kesäkuuta 2013 annettu neuvoston asetus (EU) N:o 608/2013.

Henkilötiedot säilytetään enintään kuuden kuukauden ajan sen jälkeen, kun hakemuksen myöntämispäätös on kumottu tai asiaankuuluva määräaika, jonka kuluessa tulliviranomaisten oli määrä toteuttaa toimia, on kulunut umpeen. Toimivaltaisen tullin yksikön on eriteltävä kyseinen määräaika hakemusta myöntäessään. Se saa kestää enintään yhden vuoden ajan sitä päivää seuraavasta päivästä, jona hakemuksen myöntämispäätös annettiin. Jos kuitenkin tulliviranomaisille on ilmoitettu sellaisen menettelyn käynnistämisestä, jolla määritetään hakemuksen kohteena olevien tavaroiden mahdollinen teollis- ja tekijänoikeuksien loukkaaminen, henkilötiedot säilytetään kuuden kuukauden ajan menettelyn päätökseen saattamisen jälkeen.

Riita-asiat voidaan siirtää asiaankuuluvan kansallisen tietosuojaviranomaisen käsiteltäviksi. Kansallisten tietosuojaviranomaisten yhteystiedot ovat Euroopan komission oikeusasioiden pääosaston verkkosivulla (http://ec.europa.eu/justice/data-protection/bodies/authorities/eu/index_en.htm#h2-1). Jos riita-asia koskee Euroopan komission käsittelemiä henkilötietoja, se olisi siirrettävä Euroopan tietosuojavaltuutetun käsiteltäväksi (http://www.edps.europa.eu/EDPSWEB/).